બિનસત્તાવાર સૂત્રોનાં જણાવ્યા અનુસાર, વેજલપુર સ્થિત કેમ્બે હોટલનો ૬૫ લાખ જેટલો અને થલતેજ સ્થિત કેમ્બે હોટલનો ૫.૨૭ કરોડ રૂપિયા જેટલો જંગી ટેક્સ બાકી હતો. મ્યુનિ. શાસક ભાજપનાં પાંચ હોદ્દેદારો તથા રેવન્યૂ કમિટીનાં ચેરમેન પણ પ્રોપર્ટી ટેક્સમાં વ્યાજમાફી, બંધ ખાલી યોજનાનો લાભ આપવાને બદલે મિલકત સીલ, જપ્તી કરી હરાજી કરવા જેવાં પગલા અંગે હરફ ઉચ્ચારતાં ખચકાઇ રહ્યા છે, પરંતુ તેમણે ટેક્સ ખાતામાં કરોડોનો ટેક્સ બાકી હોય તેવા ડિફોલ્ટરોનાં નામો જાહેર કરાવવામાં કે તેમની સામે પગલાં લેવાની તાકીદ કરવામાં મૌન સેવવાનું પસંદ કર્યું છે.